el el el el el id el el el el el el el el el el it el el el el en el el el el el en en el el el el el el el el el el el el el en el el en el el en el el en el el el
Τα μεγάλα πιόνια ύψους 1,2 μ , από το άχρηστο Χαρτί και τα πεταμένα Σωσίβια, μετασχηματίσθηκαν, με πολυήμερη επίμονη και σκληρή εργασία και προσπάθεια, μιας αποφασισμένης ομάδας εθελοντών και εθελοντριών από μέλη της πανεπιστημιακής κοινότητας του Αιγαίου και της ομάδας TEDxLesvos. Το πρωτογενές υλικό εκατοντάδων Προσφυγικών Σωσιβίων, ευγενώς μετέφερε από τη χωματερή ο Δήμος Μυτιλήνης.
“Στον ασταθή και ραγδαία μεταβαλλόμενο Κόσμο μας, η “Σκακιέρα” επιδιώκει να αναδείξει το διπλό συμβολισμό της Ημέρας: Άνθρωπος και Περιβάλλον, Παιχνίδι και Στρατηγική” γράφει στην ανακοίνωσή του το Πανεπιστήμιο Αιγαίου που με μεγάλο σεβασμό ενσωμάτωσε στην ακαδημαϊκή πράξη τα υλικά του αγώνα επιβίωσης των συνανθρώπων μας που έζησαν και ζουν την τραγωδία της προσφυγιάς.
Το Πανεπιστήμιο Αιγαίου, συμμετέχοντας στις εκδηλώσεις της Παγκόσμιας Ημέρας Περιβάλλοντος, εγκαινιάζει το έργο τη Δευτέρα 6 Ιουνίου 2016 στις 18:30, στο Λόφο Πανεπιστημίου στη Μυτιλήνη. Το έργο θα παραμείνει στη διάθεση του κοινού.
Από τη γεωγραφική θέση του στα άκρα του Ελλαδικού χώρου, την ακαδημαϊκή φύση και τις προτεραιότητες των Σπουδών, αλλά και την ηθελημένη αλληλεπίδραση με τις Τοπικές Κοινωνίες, το Πανεπιστήμιο Αιγαίου επιχειρεί να ενσωματώνει και να αναδεικνύει τα μεγάλα σχετικά ζητήματα στις συνεχώς εξελισσόμενες συνθήκες του Αρχιπελάγους και των νησιών.
Οι εορταστικές εκδηλώσεις επ΄ ευκαιρία της Ημέρας Περιβάλλοντος συμπληρώνονται με την Ημερίδα που διοργανώνει η Επιτροπή Πράσινο Πανεπιστήμιο, το πρωί της Δευτέρας «Καλές πρακτικές εξοικονόμησης ενέργειας σε δημόσιο και ιδιωτικό τομέα». H Ημερίδα αυτή θα είναι ανοιχτή για το κοινό των νησιών του Αιγαίου.
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Κλικ για κοινοποίηση στο Pocket(Ανοίγει σε νέο παράθυρο)
Tags: ai wei wei, featured, skaki, πρασινο πανεπιστημιο, φερενικη
Ποδήλατα παντού! Τώρα και στην Ερεσό…
Νατάσα Παπανικολάου Όλες οι δημοσιεύσεις
Η Νατάσα Παπανικολάου είναι δημοσιογράφος και μέλος της ΕΣΗΕΑ. Από τον Σεπτέμβριο του 1999 έως τον Σεπτέμβριο του 2015 εργάστηκε ως συντάκτρια της εφημερίδας «Έθνος» και «Έθνος της Κυριακής». Από τον Οκτώβριο του 2015 συνεργάζεται με την εφημέριδα Πολιτικά Λέσβου.